**Inspiration til informationsaften i jeres lokale Hjerteforening**

**For at være synlig og samtidig rekruttere kan man med fordel holde en årlig informationsaften, hvor borgere/medlemmer uforpligtende kan møde op og høre mere om det lokale arbejde. Herunder er der et forslag til, hvordan en invitation til sådan en aften kan se ud, samt et forslag til hvordan en opfølgende mail (efter informationsaftenen) kan se ud.**

**Emne:** Vil du gøre en forskel for Hjertesagen i Vejle Kommune​

 ​

**Hjerteforeningen har brug for dig!**​

 ​

Hjerteforeningen søger nogle engagerede og hjertelige ildsjæle, der har lyst til at gøre en forskel for Hjertesagen i Vejle Kommune.​

 ​

Hjerteforeningen i Vejle har i mange år leveret gode motionsaktiviteter og foredrag for medlemmerne, og den gode gruppe af dygtige frivillige stoppede ved seneste generalforsamling efter mange års tro tjeneste.​

 ​

Er du hjertepatient, pårørende eller blot optaget af at sikre gode tilbud for hjertesyge og medlemmer af Hjerteforeningen i netop Vejle Kommune, så vil jeg gerne invitere dig til et informationsmøde, hvor du kan høre mere om arbejdet for Hjertesagen.​

Informationsmødet finder sted **mandag den 21. februar kl. 16.30-17.30** i salen på Vejle Bibliotek, Willy Sørensens Plads 1, 7100 Vejle.​

  ​

Du skal ikke have særlige forudsætninger for at deltage, andet end at have lyst til at bidrage og være nysgerrig på at vide mere om Hjerteforeningens frivillige arbejde i Vejle Kommune.​

 ​

Skriv eller ring til undertegnede, hvis du ønsker at tilmelde dig det uforpligtende informationsmøde.​

 ​

Jeg glæder mig til at se dig.​

 ​

Mvh

Opfølgningsmailen kan se sådan ud:

Kære Ole​

 ​

Det var en fornøjelse at møde dig og tak fordi du ville høre om Hjerteforeningens opgaver i Vejle og omegn.​

 ​

Jeg er glad for at du har lyst til at bidrage som en del af den kommende bestyrelse. Det er der virkelig brug for. Så tak! ​

 ​

Jeg håber du kan deltage onsdag den 2. marts kl. 18.30 i Frivillighedens Hus til generalforsamlingen. Så kan du blive formelt valgt ind og møde de andre i bestyrelsen. Jeg lover at fortælle mere om selve bestyrelsesarbejdet bagefter generalforsamlingen, så I klædt godt på alle sammen.​

 ​

Lad mig vide om du kan komme :-)​

 ​

Du kan i øvrigt orientere dig om Hjerteforeningens frivillige arbejde på <https://frivillignet.hjerteforeningen.dk/>.​

 ​

Ring eller skriv endelig hvis du har kommentarer til ovenstående eller spørgsmål i det hele taget :-)​

 ​

Mvh​